**Antiprimăvara**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce dacă vine primăvara

Atâta iarnă e în noi

Că martie se poate duce

Cu toţi cocorii înapoi

În noi e loc numai de iarnă

Vom îngheţa sub ultim ger

Or becăind pe copci de gheaţă

Ca un stingher spre alt stingher.

Şi vin din patriile calde

Cocorii toamnei ce trecu

Şi cuiburi şi-au făcut la streşini

Şi lângă mine nu eşti tu

Ninsori mai grave decât moartea

Au fost şi sunt şi vor mai fi

La mine-n suflet este vifor

Şi vin nebuni să facă schi.

Şi ninge până la prasele

Ninsoarea-mi intră-n trupul tot

Un dans de oameni de zăpadă

Ce îmbrăţişarea n-o mai pot

La noi e iarnă pe vecie

Doi foşti nefericiţi amanţi

Ia-ţi înflorirea, primăvară

Şi toţi cocorii emigranţi.

Primăvară, care-ai fost

Nu veni, n-ai nici un rost

Poăi să pleci suntem reci

Iarna ni-i pe veci.